Înțelegerea evoluției universului timpuriu este un aspect important al astronomiei moderne.
În acele prime zile, o eră foarte importantă a fost perioada ionizării,
în timpul căreia s-au născut primele stele.
Hubble ne-a permis să aruncăm o privire în aceea perioadă,
dar Telescopul James Webb (JWST) va deschide complet această poartă.
Hubblecast: episodul 118
Cum au transformat Universul primele stele
Acum 13.8 miliarde de ani, universul a început cu Big Bang
La început, universul era precum un ceaun cu particule încinse și libere.
Pe măsură ce a început să se răcească, protonii și neutronii s-au combinat și au atras electroni liberi
pentru a forma atomi neutri - predominant hidrogen, dar și puțin heliu.
Acest fenomen, numit recombinare, a lăsat universul fără electroni liberi
și cu o ceață de hidrogen distribuit prin el.
Norii de hidrogen au colapsat până la urmă
pentru a forma primele stele, dar acest proces este foarte lent.
Timp de milioane de ani, universul nu a avut surse de lumină. Epoca întunecată a cosmosului a început.
Apoi, gravitația regiunilor mai dense a început să atragă materia din jur.
Aceste regiuni au colapsat pentru a deveni primele stele și galaxii, începând până la urmă să strălucească.
Mulțumită recombinării, nu mai erau electroni liberi care să împrăștie lumina stelară,
astfel încât a putut călători liber prin univers, încheiând era întunecată a cosmosului.
Primele stele erau suficient de masive și energetice încât să deposedeze din nou hidrogenul înconjurător de electroni.
De această dată, este numită epoca re-ionizării.
Această eră a început probabil acum 400 milioane de ani dupa Big Bang,
și a durat câteva sute de milioane de ani.
Nu cunoaștem multe despre aceasă perioadă din istoria universului
și chiar și camerele extraodinare ale lui Hubble nu pot detecta decât câteva galaxii strălucitoare de atunci.
Totuși, Hubble ne-a dat unele dintre cele mai detaliate informații
despre abundența și proprietățile celor mai timpurii galaxii formatoare de stele.
Dându-ne niște răspunsuri, rezultatele furnizate de Hubble au provocat de asemenea mai multe întrebări.
Când și cum s-au format primele stele? Și când au apărut primele galaxii?
Cum a scăpat radiația primelor stele
mediului prăfos al galaxiilor lor pentru a ioniza materia dintre galaxii
Chiar erau primele stele atât de puternice încât să re-ionizeze universul,
sau au jucat un rol și găurile negre active?
Viitorul Telescop Spațial James Webb (JWST) al NASA/ESA/CSA
cu ale sale camere sensibile în infra-roșu și gigantica sa oglindă de 6,5 metri
va putea să ne lămurească în privința acelor zile timpurii ale Universului.
James Webb va explora Universul la lungimi de undă lungi,
privind mai departe în trecut pentru a obține informații mai exacte despre cum și când
s-a petrecut epoca re-ionizării
Asta ne va ilumina în ceea ce privește această epocă,
în timpul căreia primele stele au început să lumineze Universul.
Suntem pregătiți să fim luați prin surprindere în mod inimaginabil de natură.
Hubblecast este produs de ESA/Hubble la Observatorul European Austral (ESO) în Germania
Misiunea Hubble este un proiect de cooperare internațională între NASA și Agenția Spațială Europeană.
Transcrierea: ESO Traducerea: Mihail-Gabriel Bărbuță